Foto’s: Twee ontploffings in KaapstadFoto: @MrCPT op Twitter. Die polisie in die Wes-Kaap het bevestig dat daar laat Donderdagaand twee ontploffings in Kaapstad was. Kapt. Frederick van Wyk, woordvoerder van die polisie, sê die ontploffings het kort na 23:00 Donderdagaand gebeur. Hy sê die een ontploffing was in Belgraviaweg in Athlone terwyl die ander ontploffing op die hoek van Jan Smuts- en Kromboomweg plaasgevind het. Volgens van Wyk was die een ontploffing by ŉ motorhandelaar en die ander by ŉ klein sakesentrum. Niemand is beseer nie. Van Wyk sê die polisie ondersoek ŉ saak van kwaadwillige saakbeskadiging. Niemand is nog in hegtenis geneem nie. Hy kon geen verdere besonderhede bekend maak nie.